Denne 80-tallsserien kommer tilbake
Originalserien «Roseanne» gikk i ni sesonger fra 1988-1997 på ABC i USA, og ble også vist i Norge. Roseanne Barr hadde hovedrollen som Roseanne Conner og John Goodman spilte mannen hennes, Dan Conner. Serien handlet om familien med tre barn og deres utvidede familie og venner i Lanford, Illinois. Slik gikk det med «Under samme tak»-skuespillerne Tirsdag ble det klart at serien føyer seg inn i en lang rekke serie- og filmkonsepter som er gjenopplivet de siste årene, og får en ny sesong på åtte episoder, som er planlagt sendt i 2018. I fjor og i år har vi blant annet sett fortsettelser eller nyinnspillinger av serier som «X-Files» , «MacGyver» , «24» , «Prison Break» , «Gilmore Girls» , «Under samme tak» og neste ukes «Twin Peaks» . Høstens nye, gamle serier I nye «Roseanne» kommer både Barr og Goodman tilbake i rollene, i tillegg til Sara Gilbert som deres datter Darlene og Laurie Metcalf som Roseannes søster Jackie. Mer om gjenopplivninger: «Twin Peaks» til norske skjermer i mai – Conner-familiens gleder og sorger er like relevante – og morsomme – i dag som de var den gang. Og det er virkelig ikke noen som er bedre til å kommentere moderne USA enn Roseanne, sier ABCs underholdningssjef Channing Dungey i en uttalelse gjengitt av The Wrap. Fikk du med deg: Slik gikk det med «Friends»-stjernene Ifølge Entertainment Weekly ble det forrige måned avslørt at det var planer om en ny runde «Roseanne». Da tvitret Barr selv at hun ville gi beskjed hvis og når en «reboot» var aktuelt, og hun skrev også at landets «nye politiske virkelighet» ville gi materiale til noen veldig gode spøker. Originalserien vant 17 Emmy-priser før den sluttet med at Goodmans rollefigur Dan døde av et hjerteinfarkt. I episoden ble det også vist en drømmeversjon der han overlevde og familien vant i Lotto. Andre gjenopplivede serier som snart dukker opp på skjermen igjen er blant annet «Will and Grace» og såpeserien «Dynastiet». Husker du: Slik gikk det med Krystle fra «Dynastiet»
20 år etter at den gikk av luften, har ABC bestemt seg for å spille inn en ny sesong av sitcomserien «Roseanne».